CELEX: 62019CN0736
Language: el
Date: 2019-10-07 00:00:00
Title: Υπόθεση C-736/19: Αίτηση προδικαστικής αποφάσεως την οποία υπέβαλε το Augstākā tiesa (Senāts) (Λεττονία) στις 7 Οκτωβρίου 2019 – ZS «Plaukti» κατά Lauku atbalsta dienests

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/32
            
         
      Αίτηση προδικαστικής αποφάσεως την οποία υπέβαλε το Augstākā tiesa (Senāts) (Λεττονία) στις 7 Οκτωβρίου 2019 – ZS «Plaukti» κατά Lauku atbalsta dienests
      (Υπόθεση C-736/19)
      (2019/C 413/38)
      Γλώσσα διαδικασίας: η λεττονική
      
         Αιτούν δικαστήριο
      
      Augstākā tiesa (Senāts)
      
         Διάδικοι στην υπόθεση της κύριας δίκης
      
      
         Αναιρεσείουσα: ZS «Plaukti»
      
         Αναιρεσίβλητη: Lauku atbalsta dienests
      
         Προδικαστικά ερωτήματα
      
      
                  1)
               
               
                  Έχει το άρθρο 16, παράγραφος 5, τρίτο εδάφιο, του κανονισμού (ΕΕ) 65/2011 της Επιτροπής, της 27ης Ιανουαρίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1698/2005 του Συμβουλίου όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης (1), εφαρμογή σε περίπτωση κατά την οποία, καίτοι ο αιτών την ενίσχυση δεν έχει τηρήσει τις απαιτήσεις κοπής της χορτονομής στην έκταση ως προς την οποία είχε αιτηθεί την ενίσχυση για τη διατήρηση της βιοποικιλότητας στους βοσκοτόπους (απαίτηση υπερβαίνουσα τις υποχρεωτικές ελάχιστες απαιτήσεις του άρθρου 39, παράγραφος 3, του κανονισμού 1698/2005 (2)), δεν διαπιστώνεται, εντούτοις, κάποια μεταβολή στην καλλιεργητική ομάδα;
               
            
                  2)
               
               
                  Είναι δυνατή η επιβολή, για μία και μόνη παράβαση, τόσο της κυρώσεως του άρθρου 16, παράγραφος 5, τρίτο εδάφιο, του κανονισμού (ΕΕ) 65/2011 της Επιτροπής, της 27ης Ιανουαρίου 2011, όσο και της κυρώσεως του άρθρου 18, παράγραφος 1, στοιχείο α', του κανονισμού 65/2011;
               
            
                  3)
               
               
                  Αντιτίθενται τα άρθρα 4 και 6 του κανονισμού (ΕΚ) 73/2009 (3) του Συμβουλίου, της 19ης Ιανουαρίου 2009, σε συνδυασμό με το άρθρο 39, παράγραφος 3, του κανονισμού (ΕΚ) 1698/2005 του Συμβουλίου, της 20ής Σεπτεμβρίου 2005, σε εθνική ρύθμιση κατά την οποία η ίδια απαίτηση μπορεί να συνιστά ταυτοχρόνως υποχρεωτική ελάχιστη απαίτηση (πρότυπο) και απαίτηση υπερβαίνουσα τις υποχρεωτικές ελάχιστες απαιτήσεις (προϋπόθεση για την καταβολή γεωργοπεριβαλλοντικής ενισχύσεως);
               
            
         (1)  ΕΕ 2011, L 25, σ. 8.
      
         (2)  Κανονισμός (ΕΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ 2005, L 277, σ. 1).
      
         (3)  Κανονισμός (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (ΕΕ 2009, L 30, σ. 16).